Euwel van bendes het baie koppe | Netwerk24
Euwel van bendes het baie koppe
Deur David Meades, Somerset-Wes 16 Julie 2019 00:00
Die probleem van bendes in die Kaap is so oud soos die berge. Dit kan met die beste wil in die wêreld nie oornag opgelos word nie. Die maklikste sou wees om armoede op die Kaapse Vlakte uit te wis. Armoede is verreweg die grootste enkele voedingsaar vir die bestaan van bendes.
Die wanverdeling van welvaart in Suid-Afrika het in die Wes-Kaapland sy eiesoortige neerslag gevind weens onder meer die vervanging van bruin arbeid deur swart arbeid van veral die Oos-Kaap. Van die grootste fasiliteerders van hierdie praktyk was die boere van die Wes-Kaap en die latere totstandkoming van die gewraakte plaastronke. Ek het intiem hiermee kennis gemaak toe ek in die jare sestig Die Burger se verteenwoor­diger in die Paarl was.
Die bendes in die Kaap sorg op hul manier vir seker derduisende armes in die streek en dís hoekom dit so moeilik is en sal bly om van die euwel ontslae te raak. Maar ek besef dat die probleem baie omvangryker is. Hierdie euwel het baie koppe.